Hou wyn veilig en bespaar ruimte in jou sak deur die bottels in jou skoene te bêre. Plaas bloot ’n skoen (verkieslik ’n tekkie) oor elke punt van die bottel en druk dit in jou sak in.
Omskep ’n ondeursigtige 2 L-melkbottel in ’n kampeerlig deur ’n koplamp daarom te bind en die lamp inwaarts te draai om die lig te versprei.
WENK: Is jou kinders verveeld? Hou hulle besig deur hulle op ’n skattejag te stuur. Maak ’n lysie met dinge wat hulle in die omgewing kan kry. Laat hulle kyk hoe vinnig hulle dit kan opspoor en afmerk.
Gebruik ’n aartappelskiller om ’n enkele koekie seep in ’n ­houer “seepblare” te verander. Sodoende vat die kinders ’n blaar wanneer hulle gaan stort pleks van die hele koekie.
Verander ’n skoenesak in ’n buitemuurse kombuisorganiseerder wat aan die tent gehang kan word. Vul die sakke met eet- en kookgerei en voorraad vir wanneer jy kos maak.
Dis heel maklik om koel te bly wanneer jy in die gerief van jou eie huis is, maar hoe gemaak as jy buite is?
Sny ’n gat in die deksel van die boks en maak seker die waaier pas perfek daarin. Plaas die waaier voorkant na onder in die gat sodat die lug in die boks inblaas.
Sny twee gate in die deksel vir die PVC-elmboogpype en sorg dat dit styf pas. Plaas dan die pype in die gate en draai dit in die rigting waarin jy wil hê die koel lug moet blaas.